jkorsvik/nowiki_second_scrape_merged huggingface dataset:
Passeroidea

Passeroidea (spurvelignende fugler) er én av tolv overfamilier i gruppen Passerida, som tilhører gruppen med sangfugler (Passeri) i ordenen av spurvefugler (Passeriformes). Passeroidea teller omkring 1 600 arter av fugl, som er videre fordelt i 30 ulike familier. Artene har en tilnærmet kosmopolitisk utbredelse, unntatt i Antarktis. Størst artsmangfold finner man i tropisk klima, men gruppen er også mangfoldig og tallrik i andre klimasoner.


== Inndeling ==
Inndelingen følger Jarvis et al. (2014), med utfyllende nyere informasjon fra HBW Alive. Norske navn på gruppene følger Norsk navnekomité for fugl og er i henhold til Syvertsen et al. (2008, 2017, 2020). Navn i parentes er uoffisielle midlertidige beskrivelser, som endres når nye offisielle navn foreligger.

Passeriformes, spurvefugler
Passeri, sangfugler
Passerida
Passeroidea
Promeropidae, sukkerfuglfamilien
Modulatricidae, prikkstrupefamilien
Dicaeidae, blomsterfuglfamilien
Nectariniidae, solfuglfamilien
Irenidae, alvefuglfamilien
Chloropseidae, bladfuglfamilien
Peucedramidae, kløfthaleparulafamilien
Prunellidae, jernspurvfamilien
Urocynchramidae, vierfinkfamilien
Ploceidae, veverfamilien
Viduidae, enkefamilien
Estrildidae, astrildefamilien
Passeridae, spurvefamilien
Motacillidae, erlefamilien
Fringillidae, finkefamilien
Calcariidae, lappspurvfamilien
Rhodinocichlidae, rosentanagarfamilien
Emberizidae, buskspurvfamilien
Passerellidae, amerikaspurvfamilien
Zeledoniidae, smettparulafamilien
Teretistridae, kubaparulafamilien
Icteridae, trupialfamilien
Parulidae, parulafamilien
Phaenicophilidae, hispaniolatanagarfamilien
Spindalidae, spindalisfamilien
Nesospingidae, puertoricotanagarfamilien
Calyptophilidae, plystretanagarfamilien
Mitrospingidae, olivenkronefamilien
Cardinalidae, kardinalfamilien
Thraupidae, tanagarfamilien


== Referanser ==


== Eksterne lenker ==
(en) Passeroidea i Encyclopedia of Life 
(en) Passeroidea hos Fauna Europaea 
(en) Passeroidea hos NCBI 
(en) Kategori:Passeroidea – bilder, video eller lyd på Wikimedia Commons 
Passeroidea – detaljert informasjon på Wikispecies
M1 (tv-kanal)

M1 er en offentlig tv-kanal i Ungarn, og landets eldste tv-kanal med regulære sendinger fra 1. mai 1957. M1 var Ungarns eneste tv-kanal frem til søsterkanalen M2 startet faste sendinger i november 1973. M1 var tidligere eid av Magyar Televízió og sendte programmer for et bredt publikum. I 2015 ble Magyar Televízió oppløst og underlagt det nye kringkasterselskapet Duna Media. Samtidig ble M1 omgjort til en ren nyhets- og aktualitetskanal.


== Bakgrunn ==
Fjernsynshistorien til Ungarn strekker seg tilbake til 1936, men M1 startet prøvesendinger 16. desember 1953, en sending som gikk til radiofabrikken Orion i Budapest. I januar 1954 ble prøvesendingene formidlet til hele byen takket være en tv-mast på Széchenyi-åsen i Budapest, men bare en håndfull husholdninger hadde tv-apparat på denne tiden.Regulære sendinger startet offisielt 1. mai 1957, med en overføring av markeringene i forbindelse med arbeidernes dag. Daglige nyhetssendinger startet opp like etter. I starten ble tv-sendingene produsert av en egen fjernsynsseksjon underlagt ungarsk radio, men 18. august 1957 skiftet selskapet navn til Ungarsk radio og fjernsyn, og senere ble fjernsynsseksjonen skilt ut i et eget selskap: Magyar Televízió (MTV). 

I 1959 hadde ungarsk fjernsyn 50 000 abonnenter, men utover i 1960-årene økte tallet til 2,7 millioner i 1964 og videre til nærmere 5 millioner i 1969. Samme året begynte MTV å prøve ut fargesendinger, men faste fargesendinger startet først i 1970-årene.Frem til 1971 var M1 landets eneste kanal, men i 1971 startet testene med en andrekanal, kjent som MTV2 og senere m2. Førstekanalen endret samtidig navn til MTV1, og den nye kanalen startet offisielle sendinger 7. november 1973.


== Endringer etter år 2000 ==
Etter murens fall åpnet Ungarn opp mot Vest-Europa, og MTV ble aktivt medlem av Den europeiske kringkastingsunion (EBU) 1. januar 1993. Samtidig liberaliserte ungarske myndigheter tv-markedet i Ungarn, og flere kommersielle kanaler startet opp. Den økte konkurransen gjorde at M1 mistet markedsandeler, og i 2015 ble kanalen fullstendig omstrukturert og profilen endret fra en allmennkanal til en ren nyhetskanal. I dag har i stedet Duna tatt over rollen som nasjonal allmennkanal, og mange tidligere M1-programmer vises nå på Duna.M1 som i sin tid hadde vært enerådende i Ungarn, hadde i 2016 en markedsandel på bare 1,8 prosent og var landets tolvte største tv-kanal.


== Se også ==
Magyar Televízió
MTVA
Duna Media


== Referanser ==


== Eksterne lenker ==
Offisielt nettsted 
(en) M1 (MTVA) – kategori av bilder, video eller lyd på Commons
Vestertana (grend)

Vestertana (nordsamisk: Deanodat) er ei grend i Tana kommune i Finnmark. Den ligger innerst i fjorden med samme navn.Grenda omfatter flere gårdsbruk langs indre del av fjorden, fra Šuoššjohka i vest til Leaibbosvuovdi i sørøst, og videre via Fellesjorda på østsida til Steinnes i nordøst. I fjordbotnen, på vestsida av Leaibbosjohka, ligger Vestertana kirke, som tidligere var en skole. Fylkesvei 98 går langs indre del av fjorden, og en kommunal vei går ut langs østsida. 


== Referanser ==
M2 (tv-kanal)

M2 er en offentlig TV-kanal i Ungarn, og landets nest eldste TV-kanal med regulære sendinger fra 7. november 1973. Sammen med søsterkanalen M1 var de Ungarns eneste TV-kanaler frem til 1990-årene. M2 var tidligere eid av Magyar Televízió og sendte i hovedsak kultur- og undervisningsprogrammer. I 2012 ble kanalen relansert som barnekanal. Kanalen var tidligere eid av Magyar Televízió, men driftes i dag av Duna Media. 


== Bakgrunn ==
Søsterkanalen M1 startet prøvesendinger 16. desember 1953 og regulære sendinger fra 1. mai 1957. Utover i 1960-årene økte fjernsynets popularitet kraftig i Ungarn, og i 1971 startet Magyar Televízió prøvesendinger med en andre kanal – MTV2. Faste sendinger startet 7. november 1973, og MTV2 sendte i hovedsak programmer innen kultur, musikk og undervisning.
Etter murens fall åpnet Ungarn opp mot Vest-Europa, og MTV ble aktivt medlem av Den europeiske kringkastingsunion (EBU) 1. januar 1993. Samtidig liberaliserte ungarske myndigheter TV-markedet i Ungarn, og flere kommersielle kanaler startet. Den økte konkurransen gjorde at M1 og M2 mistet markedsandeler, og i 2012 ble M2 fullstendig omstrukturert og omgjort til en barnekanal. M2 ble videre endret i 2015 og sender nå barneprogrammer på dagtid og skifter til ungdomskanalen M2 Petőfi klokken 20 hver kveld. 
De mange endringene har redusert kanalens popularitet etter årtusenskiftet. I 2016 hadde M2 en markedsandel på bare 0,9 prosent og var landets 22. største TV-kanal.


== Se også ==
Magyar Televízió
MTVA
Duna Media


== Referanser ==


== Eksterne lenker ==
Offisielt nettsted 
(en) M2 (MTVA) – kategori av bilder, video eller lyd på Commons
Attu

Attu har flere betydninger :

Attu (Alaska) - den vestligste øya i Aleutene i Alaska
Slaget om Attu - mellom Japan og USA i andre verdenskrig
Attu (Grønland) - bygd i Qeqertalik kommune
Attu (Finland) - øy i Pargas' skjærgård, sør for Turku
Fransk mesterskap i friidrett 1896

Fransk mesterskap i friidrett 1896 ble arrangert 28. juni og 5. juli 1896, i Croix-Catelan i Paris. Dette var det niende franske mesterskapet i friidrett som ble arrangert. 


== Resultater ==


=== Menn ===
Kilden sier «à une poitrine».
Stavsprang ble arrangert 28. juni, men Ellemberger og Gontier hoppet begge 2,85. Det ble arrangert en omkamp 5. juli mellom disse to for å avgjøre vinneren, og resultatene her er resultatene fra omkampen.


== Eksterne lenker ==
Site de la Commission de la Documentation et de l'Histoire - Les finalistes des championnats de France - 1888 à 1969
Duna (tv-kanal)

Duna (norsk oversettelse: Donau) er en offentlig tv-kanal i Ungarn og hovedkanalen til allmennkringkasteren Duna Media. Kanalen startet sendinger i 1992 som del av det selvstendige offentlige kringkastingsselskapet Duna TV. I 2011 ble Duna TV en del av det offentlige selskapet MTVA, og i 2015 ble Duna TV oppløst. I stedet ble tv-kanalen Duna underlagt den nye allmennkringkasteren Duna Media og fikk samtidig rollen som ny hovedkanal. Duna overtok flere programmer fra den tidligere førstekanalen M1 og henvender seg til et bredt publikum med underholdning, nyheter, dokumentarer, idrett og tro- og livssynsprogrammer. 


== Bakgrunn ==
Offentlig fjernsyn i Ungarn ble drevet av Magyar Televízió, men med liberaliseringen av tv-markedet i 1992 opprettet ungarske myndigheter en ny offentlig kringkaster, Duna TV som startet tv-kanalen Duna Televízió på julaften 1992. Den nye kanalen drev uavhengig av de to andre offentlige tv-kanalene M1 og M2. Kanalen var den første i landet som ble sendt over satellitt, og kanalen sendte programmer og nyheter for ungarske minoritetssamfunn utenfor Ungarn. Etter et par år begynte den å sende døgnet rundt, og i 2006 opprettet Duna TV en andrekanal, Kanal II – i dag kalt Duna World. 
I 2011 gjorde ungarske myndigheter store endringer i landets kringkastingssektor. De offentlige kringkasterne ble samlet i det offentlige selskapet MTVA, men drev fremdeles hver for seg. I 2015 ble Duna TV og Magyar Televízió oppløst og de offentlige tv-kanalene ble i stedet overført til landets nye kringkastingsselskap Duna Media. I forbindelse med endringene fikk Duna ny profil og er Duna Medias hovedkanal med programmer for et bredt publikum. Den overtok også flere av de mest populære programmene til den forrige hovedkanalen M1.Selv om den er landets fremste offentlige tv-kanal, hadde Duna en markedsandel på kun 3,3 prosent i 2016 og var landets sjette største tv-kanal.


== Se også ==
Magyar Televízió
MTVA
Duna Media


== Referanser ==


== Eksterne lenker ==
Offisielt nettsted 
(en) Duna (MTVA) – kategori av bilder, video eller lyd på Commons
Manndrapselva

Manndrapselva (nordsamisk: Olmmoščuohppanjohka) er ei elv på Digermulhalvøya i Tana kommune i Finnmark. Den har utspring på fjellet Lodnjesgáisá og renner først mot nord, deretter østover til den munner ut i Tanafjorden ved det fraflyttede stedet Manndraparelv. Manndrapselva er 8,8 kilometer lang.
Navnet har antagelig sin opprinnelse i tsjudenes røvertokter i middelalderen.


== Referanser ==
Duna TV

Duna TV, også kalt Duna Televízió, er et tidligere statseid kringkastingsselskap i Ungarn, stiftet i 1992. Selskapet drev to tv-kanaler, Duna og Duna World, og ble i 2015 oppløst og underlagt landets nye kringkastingsselskap Duna Media. De to tv-kanalene eksisterer fremdeles, men er nå en del av kanaltilbudet til Duna Media.


== Historie ==
Selskapet Duna TV (ungarsk for Donau) ble opprettet i 1992, etter en liberalisering av mediemarkedet i Ungarn. Selskapet var statseid og drev uavhengig av landets andre offentlige kringkaster, Magyar Televízió. Julaften 1992 startet selskapets tv-kanal Duna sine sendinger som den første satellittkanalen i Ungarn. Kanalen produserte og sendte ungarske programmer og nyheter beregnet for ungarske minoritetssamfunn utenfor Ungarn.
De første årene ble selskapet finansiert gjennom en kringkastingsavgift, men i 2002 avskaffet ungarske myndigheter avgiften. I stedet ble Duna TV finansiert av statstilskudd, reklame og kommersiell aktivitet.I 2006 startet selskapet en ny tv-kanal, Duna World. Den nye kanalen var en internasjonal kanal, også beregnet på ungarere i utlandet. Kanalen sendte en rekke programmer fra Duna samt nyheter på engelsk. Kanalen ble omstrukturert i 2012.


== Nedleggelsen ==
Etter årtusenskiftet begynte ungarske myndigheter arbeidet med å omstrukturere landets offentlige allmennkringkasting. Duna TV, Magyar Televízió og Magyar Rádió ble i 2011 underlagt selskapet MTVA sammen med nyhetsbyrået Magyar Távirati Iroda (MTI). Ifølge den ungarske regjeringen skulle opprettelsen av MTVA bidra til å rydde opp i landets «dysfunksjonelle offentlige kringkastingssektor». Mediereformen fikk imidlertid kritikk fra utenlandske politikere og medieeksperter som mente reformen begrenset kringkasternes uavhengighet og ga regjeringen større kontroll over landets allmennkringkastere.Duna TV fortsatte som et eget selskap under MTVA, men i 2015 ble det fusjonert med de andre offentlige kringkasterne til Duna Media. Duna TVs kanaler eksisterer fremdeles, men har fått nye profiler og driftes nå av Duna Media.


== Kanaltilbud ==
Duna – startet som satellittkanal i 1992 med programmer rettet mot ungarere i utlandet. Er i dag hovedkanalen blant de offentlige tv-kanalene i Ungarn.
Duna World – startet i 2006 og omstrukturert i 2012. Satellittkanal og digitalkanal som retter seg mot ungarere i utlandet. Sender også nyheter på engelsk.


== Referanser ==
LRT televizija

LRT televizija er en riksdekkende litauisk tv-kanal og hovedkanalen til landets offentlige allmennkringkaster LRT. Kanalen startet regulære sendinger 30. april 1957 og innførte fargesendinger i 1975. LRT televizija henvender seg til et bredt publikum og sender nyheter, underholdning, filmer, serier og utdanningsprogrammer. Kanalen sender rundt 18 timer daglig, både via digitalt bakkenett, satellitt og internett. 


== Bakgrunn ==
Kanalen startet faste sendinger fra Vilnius i 1957, men var strengt regulert av sovjetiske myndigheter. Den litauiske kanalen hadde relativt korte sendinger og var mindre populær enn hovedkanalen til sovjetisk sentral-tv som også var tilgjengelig i Litauen. LRT televizija sendte mange programmer på russisk og russiske filmer, men også enkelte lokalproduserte programmer. Blant annet sendte kanalen russiske barneprogrammer som var dubbet på litauisk. I 1975 startet kanalen sendinger i farger.Etter Litauens uavhengighet i 1990, dukket etter hvert de første kommersielle kanalene opp i Litauen. I dag har Litauen et mangfoldig tv-tilbud, og selv om LRT televizija er landets eldste tv-kanal, har den de siste årene hatt en lavere markedsandel enn de private kanalene TV3 og LNK.


== Referanser ==


== Eksterne lenker ==
Offisielt nettsted
Sør-Trøndelag Distriktslag for Idrett

Sør-Trøndelag Distriktslag for Idrett (stiftet 1919) var et organisasjonsledd under Norges Landsforbund for Idrett 
og et fellesorgan for idrett i Sør-Trøndelag (unntatt Trondhjem) i perioden 1919-1940.
Sør-Trøndelag Distriktslag for Idrett ble dannet sammen med 20 andre distriktslag i 1919. 
Etter sammenslåingen med arbeideridrettskretsene, ble de nye kretsene Sør-Trøndelag Idrettskrets og Fosen Idrettskrets dannet i 1945.


== Distriktslagets formenn ==
Ingvald Ustad, Orkdal (1919–1923)
Bonsach Lund, Strinda (1923–1935)
Toralf Langlie, Strinda (1936–1937)
Tormod Norbye, Støren (1938–1939)
Tjalve Rian (1940)


== Idrettslag ==
I 1935 hadde distriktslaget følgende idrettslag som medlemmer:

Agdenes Idrettslag
Beian Idrettslag
Berkåk Idrettslag
«Bondegutten», Idrettslaget
Brekstad Ballklubb
Budalens Idrettslag
Buvik Idrettslag
Byåsen Idrettslag
Byaasen Skiklub
Bynes Idrettslag
Byneset Fotballklubb
Børsa Idrettslag
Idrettslaget «Dalgutten»
Fotballklubben «Drabant»
Drivdalen Idrettslag
«Fart», Idrettslaget
Eide Idrottslag
Fevåg Idrettslag
«Fjelliv», Skilaget
«Fjellørnen», Skilaget
Flora Idrettslag
Idrettslaget «Follogutane»
Forsøket Skilag
«Fram», Idrettslaget
«Fremad», Idrettslaget
Gjeitastrand Idrettslag
Idrettslaget «Glimt»
Hasselvika Idrettslag
«Hauk-Snøan», Skilaget
Heimdal Idrettsforening
Hommelvik Turnforening
Hovin Idrettslag
Ingdals Idrettslag
Klæbu Skilag
Kotsøy Idrettslag
Kyrksæterøra Idrettslag
Laksøybygd Idrettslag
Skilaget «Leik»
Leinstrand Idrettslag
Lensvikens Sportsklubb
Lundamo Sportsklubb
Løkken Idrettslag
Lønset Idrettslag
Malvik Turn og Idrettsforening
Marienberg Sportsklubb
Markabygden Idrettslag
Mebondens Idrettslag
Meldal Idrottslag
Melhus Idrettslag
«Mjølner», Idrettslaget
Nes Idrettslag Fosna
«Nor», Idrettslaget
Opdal Idrettslag
Opstrinda Idrettslag
Orkanger Idrettslag
Orkanger Turnforening
Orkdal Turn- og Idrettslag
«Orkla», Idrettslaget
Ranheim Idrettslag
Rissa Idrettslag
«Rygin», Idrettslaget
Selbustrand Idrettslag
Selsbak Turnforening
Singsås Fotballag
«Skauga», Idrettslaget
Skaun Idrettslag
«Skogbyggen», Idrettslaget
Idrettslaget «Snøhetta»
Sokna Idrettslag
Stadsbygd Idrettslag
Stamnes Fotballklubb
Stavne Idrettslag
Stjørna Idrettslag
«Stjørnværingen», Idrettslaget
Strinda Turnlag
Strinden Idrettslag
«Stuggudalsgutten»
Stølan Idrettslag
Støren Idrettslag
«Svana», Idrettslaget
Svorkmo Idrettslag
Tempe Idrettslag
«Tempokameratene», Fotballklubben
Trollheimen Idrettslag
Tydal Idrettslag
«Urd», Idrettslaget
Uthaug Idrettslag
Vanvik Idrettslag
«Vardefjell», Idrettslaget
Vikhvervet Idrettslag
Vinjeøra Fotballklubb
«Yrjar», Idrettslaget
Øvrebygda Idrettslag
Øye Fotballag


== Referanser ==
Sverre Odd Kverhellen

Sverre Odd Jofred Kverhellen (født 26. april 1906, død 2. april 1943) var en norsk fisker, styrmann og marinegast fra andre verdenskrig.


== Krigstjeneste ==
Kverhellen forlot Norge med sin egen fiskeskøyte MK «Laila» den 8. april 1942 og meldte seg til tjeneste. Han hadde gått fiskeriskole og styrmannskole og kom i tjeneste i  Shetlandsgjengen.Kvernhellen gjorde fem turer over Nordsjøen i sesongen 1942-43. Siste turen var han skipper på MK «Bratholm I» under Operasjon Martin (Red) og ble da tatt til fange. 2. april 1943 ble Kvernhellen og syv andre fra Operasjon Martin (Red) henrettet av tyskerne.


== Referanser ==


== Kilder ==
«Sverre Odd Jofred Kverhellen», fra nettstedet Sjøhistorisk database
Unternehmen Edelweiß

Unternehmen Edelweiß er en vesttysk dramafilm fra 1954 i regi av Heinz Paul. Manuset ble skrevet av Hans Gustl Kernmayr og Heinz Paul. Det bygde på Kernmayrs roman med samme navn, som ble utgitt i 1954. I rollene ses blant andre Joachim Mock, Albert Hehn og Wolf Petersen.


== Handling ==
Innesnødde tyske gebirgsjägere og norske motstandsfolk blir under den andre verdenskrig stilt overfor valget om det er deres menneskelige plikt å redde hverandres liv.


== Rolleliste ==
Joachim Mock - Friederich
Albert Hehn - Stefan Hallweger
Wolf Petersen - Adelbert
Walter Ladengast - Ignatz
Jochen Blume - Paul Hübner
Werner Werndorff - Werner Lobisser
Gustl Stark-Gstettenbaur - Hardei
Reinhard Kolldehoff - Erich
Franz Muxeneder - Melchior
Sepp Rist - Magnus Rasmussen


== Referanser og fotnoter ==


== Eksterne lenker ==
(en) Unternehmen Edelweiß på Internet Movie Database
VM i seiling 2018

VM i seiling 2018 ble arrangert i Aarhus i Danmark fra 30. juli til 12. august 2018.


== Medaljevinnere ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Kortbane-VM i svømming 2018

Kortbane-VM i svømming 2018 ble arrangert av FINA for 14. gang fra 11. til 16. desember 2018 i Hangzhou i Kina.


== Medaljesammendrag ==


=== Medaljetabell ===
      Vertnasjon 


=== Menn ===
a  Svømmere som bare deltok i forsøksheat og mottok medaljer.


=== Kvinner ===
b  Svømmere som bare deltok i forsøksheat og mottok medaljer.


=== Mixed øvelser ===
c  Svømmere som bare deltok i forsøksheat og som mottok medaljer.


== Rekorder ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
VM i snooker 2018

VM i snooker 2018 ble arrangert i Sheffield i Storbritannia fra 21. april til 7. mai 2018.


== Sluttspill ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Persjyj

Persjyj (ukrainsk: Перший eller телеканал Перший, norsk oversettelse: første eller første kanal) er Ukrainas eldste tv-kanal og hovedkanalen til landets statlige allmennkringkaster Suspilne. Kanalen hadde sin første testsending helt tilbake til 1939 og har endret navn og organisering en rekke ganger siden. I 2015 fikk kanalen sitt nåværende navn etter at allmennkringkasteren NTU ble omstrukturert og endret til dagens Suspilne. Den er en allmennkanal som henvender seg til et bredt publikum med nyheter, underholdning, kultur, debatt og idrett.


== Bakgrunn ==
Persjyj har røtter helt tilbake til 1939, da den aller første testsendingen ble sendt – et 40 minutter langt program. Mer organiserte prøvesendinger startet imidlertid først etter krigen, først 6. og 7. november 1951 fra et tv-studio i Kyiv i forbindelse med feiringen av oktoberrevolusjonen. Utover 1950-årene ble prøvesendingene mer regulære, og i 1965 ble tv-sendingene markedsført under navnet UT (Ukrainske Telebatsjennja, ukrainsk fjernsyn). I 1972 lanserte UT en andre kanal, og den opprinnelige kanalen skiftet navn til UT-1.I 1988 endret kanalen navn til Første nasjonale tv-kanal, og i 2015 fikk kanalen sitt nåværende navn. Det skjedde etter at allmennkringkasteren NTU ble omstrukturert og relansert som Suspilne.


== Logoer ==
Kanalens logoer siden 1991.

		
		
		
		
		


== Referanser ==


== Eksterne lenker ==
Offisielt nettsted 
(en) UA:PBC – kategori av bilder, video eller lyd på Commons
VM i curling for kvinner 2018

VM i curling for kvinner 2018 ble arrangert i North Bay i Canada fra 17. til 25. mars 2018.Hjemmenasjonen Canada vant mesterskapet etter å ha slått Sverige i finalen, mens Russland vant tok bronsen etter å ha slått USA i bronsefinalen.


== Referanser ==


== Eksterne lenker ==
Offisielt nettsted 
(en) 2018 World Women's Curling Championship – kategori av bilder, video eller lyd på Commons
VM i curling for menn 2018

VM i curling for menn 2018 ble arrangert i Las Vegas i USA fra 31. mars til 8. april 2018.


== Deltakere ==


== Sluttspill ==


=== Kvalifiseringsrunde ===
Kvalifiseringsrundene ble spilt søndag 7. april kl. 08:30 lokal tid


=== Semifinale 1 ===
Den første semifinalen ble spilt søndag 7. april kl. 13.30 lokal tid


=== Semifinale 2 ===
Den andre semifinalen ble spilt søndag 7. april kl. 18:30 lokal tid


=== Bronsefinale ===
Bronsefinalen ble spilt søndag 8. april kl. 12:00 lokal tid


=== Finale ===
Finalen ble spilt søndag 8. april kl. 17:00 lokal tid


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Brannsikring

Brannsikring kjennetegner alt det man gjør for å sikre personer og bygninger mot brann og omfatter åpne rømningsveier og adgang for brannmannskap, varsling av beboere i bygningen, slukning av eventuelle branntilløp, installasjon og vedlikehold av røykvarslere, brannalarmanlegg og slukningsutstyr i de enkelte boenhetene og fellesarealer, samt hindring av ytterligere antennelse.


== Brannsikring av verneverdige bygninger ==
Riksantikvaren har utarbeidet særskilte retningslinjer for verneverdige og spesielt utsatte bygninger. I tillegg har Byggforsk dokumentert krav til branntruet bygningsmasse, særlig trehusbebyggelse.


== Referanser ==
VM i landhockey for kvinner 2018

VM i landhockey for kvinner 2018 ble arrangert i London i Storbritannia fra 21. juli til 5. august 2018. Regjerende verdensmester Nederland vant mesterskapet for åttende gang, etter å ha slått Irland 6–0 i finalen, som tok sin første VM-medalje. Spania vant bronsefinalen, etter å ha slått Australia 3–1. Dette var også Spanias første VM-medalje.


== Gruppespill ==


=== Gruppe A ===


=== Gruppe B ===


=== Gruppe C ===


=== Gruppe D ===


== Sluttspillet ==


=== Åttendedelsfinaler ===


=== Kvartfinaler ===


=== Semifinaler ===


=== Bronsefinale ===


=== Finale ===


== Se også ==
VM i landhockey for menn 2018


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Cinpla.org

Cinpla (Centre for Integrative Neuroplasticity) er et tverrfaglig senter for hjerneforskning ved Universitetet i Oslo. Senteret bringer sammen forskere innen nevrobiologi, matematikk, fysikk, informatikk for å gjøre banebrytende forskning og modernisere undervisningen i nevrovitenskap. Cinpla ble opprettet i fobindelse med etableringen av endringsmiljøer ved UiO i 2014. Senteret ledes av Marianne Fyhn ved institutt for biovitenskap ved UiO.


== Eksterne lenker ==
http://www.mn.uio.no/ibv/english/research/sections/fyscell/cinpla/